Henryk Arctowski

Henryk Arctowski (født 15. juli 1871 i Warszawa, død 22. februar 1958 i Washington, DC) var en polsk vitenskapsmann, oseanograf og polarforsker.

Arctowski studerte i Paris, Liège, Zürich og Lemberg. Han ledet de vitenskapelige observasjonene på Belgica-ekspedisjonen 1897–1899, den første ekspedisjonen som overvintert i Antarktis. Blant ekspedisjonsmedlemmene var Roald Amundsen og Frederick Cook.

 Oppkallinger 
Hans navn har blitt gitt til et fenomen der en halo minner om en regnbue, der to partielle buer symmetrisk til hovedbuen dannes rundt sola når lys brytes gjennom iskrystaller i atmosfæren.

I tillegg har hans navn blitt gitt til en rekke geografiske objekter:

I Antarktis: 
 Arctowski Dome
 Arctowski Cove
 Arctowski Peninsula 
 Arctowski Nunatak 
 Arctowski Peak 

På Svalbard: 
 Arctowskifjellet
 Arctowskibreen

Polens forskningsstasjon i Antarktis, beliggende på King George Island, er også oppkalt etter ham.

Referanser

Kategori:Polarforskere
Kategori:Oseanografer
Kategori:Polske professorer
Kategori:Personer fra Warszawa
Kategori:Artikler i Antarktis-prosjektet